4. ΒΑΣΙΛΙΚΟΝ ΔΙΑΤΑΓΜΑ της 11 Δεκ. 1954/8 Φεβρ. 1955 (ΦΕΚ Α΄ 28) Περί τροποποιήσεως του από 22.4.39 Δ/τος «περί καθορισμού υγειονομικών τελών μυοκτονίας κλπ.». Έχοντες υπ’ όψιν τας διατάξεις των άρθρ. 19 και 33 του Α.Ν. 340/1936 ως και την υπ’ αριθ. 188/54 γνωμοδότησιν του Συμβουλίου Επικρατείας, προτάσει των επί της Κοινωνικής Προνοίας, Οικονομικών και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-1.Δια την εκτέλεσιν μυοκτονίας, απολυμάνσεως και εντομοκτονίας επί πλοίων αεροπλοίων καταβάλλονται ως υγειονομικά τέλη τα πραγματοποιούμενα έξοδα εις υλικά, βεβαιούμενα υπό του οικείου Υγειονόμου προστιθεμένου ποσοστού 40% επί των υλικών τούτων. 2.Δια την εξέτασιν πλοίου προς έκδοσιν πιστοποιητικού απαλλαγής από της μυοκτονίας καταβάλλονται τα κάτωθι τέλη: Μέχρι 400 κόρων ολικής χωρητικότητος δραχ. 40. Άνω των 400 κόρων δραχ. 60. 3.Τα τέλη δια την μετά την δύσιν του ηλίου ελευθεροκοινωνίαν των πλοίων, οσάκις επιτρέπεται τοιαύτη κατά τας διατάξεις του Υγειονομικού Κανονισμού, ορίζονται εις δραχ. 100 δι’ εκάστην ελευθεροκοινωνίαν. Άρθρ.2.-(Κατηργήθη δια του κατωτ. Β.Δ. 25/31 Οκτ. 1957). Άρθρ.3.-Των ανωτέρω Υγειονομικών τελών απαλλάσσονται τα Ελληνικά πολεμικά πλοία και τα εις την υπηρεσίαν του Κράτους ανήκοντα. Τα ξένα πολεμικά πλοία δύνανται να απαλλαγώσι δι’ ειδικής εκάστοτε αποφάσεως του επί της Κοινωνικής Προνοίας Υπουργού. Άρθρ.4.-Καταργούνται τα άρθρ. 1 έως 9 και η παρ. 3 του άρθρ. 10 του από 22.4.39 Δ/τος «περί καθορισμού των υγειονομικών τελών μυοκτονίας, απολυμάνσεως κλπ.». 